Det er åbenlyst efter utallige tilfælde af vold og hærværk i forbindelse med fodboldkampe, at fodbold er uløseligt forbundet med vold, og at fodboldfans er destruktive voldselskere. Det har ingen plads i dansk kultur! Så vi må forbyde fodbold og må internere alle fodboldfans på en øde ø, i det omfang de ikke kan udvises af landet, så de ikke kan udgøre en fare for rigtige danskere. Og selvfølgelig skal det være forbudt at gå med fodboldrelaterede beklædningsgenstande i det offentlige rum, da den slags ikke kan ses som andet end opfordring til vold.

Nogle vil sikkert synes, at det er en lige lovlig stram kurs, og at kun nogle få fodboldfans er voldelige, så hvorfor skal det gå ud over dem alle?

Til dem vil jeg sige: Tag et kig på publikum til en gennemsnitlig fodboldkamp i Superligaen. De kommer med racistiske og homofobiske tilråb og kalder kvinder for ludere – middelalderlige holdninger, der på ingen måde er forenelige med det moderne Danmarks værdier.